Държавен вестник, бр. 21, 2024 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  21
яване до 10 м. Решението подлежи на обжалване 
съгласно чл. 215, ал. 1 и 4 от ЗУТ чрез Община 
Гълъбово пред Административния съд – Стара 
Загора, в 30-дневен срок от обнародването в 
„Държавен вестник“.
1928
19. – Община Драгоман на основание чл. 128, 
ал. 1 от ЗУТ съобщава, че е изработен проект за 
подробен устройствен план (ПУП) – парцеларен 
план за обект: „Външно ел. захранване – трасе 
кабелна линия“, за присъединяване за електро-
снабдяване до ПИ с идентификатор 51514.12.209 
по КККР на с. Несла, община Драгоман. На 
основание чл. 128, ал. 5 от ЗУТ в едномесечен 
срок от обнародването на обявлението в „Дър-
жавен вестник“ заинтересуваните лица могат да 
се запознаят с предложения проект в сградата 
на Община Драгоман, стая № 12, и да направят 
писмени възражения, предложения и искания 
по проекта до общинската аминистрация.
1932
10. – Община Елена на основание чл. 128, 
ал. 1 от ЗУТ съобщава на заинтересованите, че е 
изработен проект за подробен устройствен – пар-
целарен план за трасе на линеен обект – кабел 
СрН от нов БКТП в имот с идентификатор 
68429.151.9 (частна собственост) по КККР до 
съществуващ СРС № 132 на ВЕЛ 20 kV „Сред-
ни колиби“ в поземлен имот с идентификатор 
68429.84.8 по КККР за неурбанизираната тери-
тория на землище с. Средни колиби. Трасето на 
кабела преминава през имот с идентификатор 
68429.151.11, с НТП – „За селскостопански, гор-
ски, ведомствен път“ (общинска собственост), 
през имот с идентификатор 68429.151.10, с 
НТП – „За селскостопански, горски, ведом-
ствен път“ (общинска собственост), през имот с 
идентификатор 68429.84.227, с НТП – „За местен 
път“ (общинска собственост), през имот с иден-
тификатор 68429.151.1, с НТП – „За стопански 
двор“ (частна собственост), и достига до СРС 
№ 132 на ВЕЛ 20 kV „Средни колиби“ в имот с 
идентификатор 68429.84.8 (частна собственост) по 
КККР. Общата дължина на трасето е 209 лин. м 
и площ на сервитута 551 кв. м. Парцеларният 
план се намира в дирекция УТОС при Община 
Елена – гр. Елена, ул. Ил. Макариополски № 24, 
където пряко заинтересованите лица могат да 
се запознаят със същия. На основание чл. 128, 
ал. 5 от ЗУТ в едномесечен срок от обнародва-
нето в „Държавен вестник“ заинтересуваните 
лица могат да направят писмени възражения 
до общинската администрация.
1892
22. – Община Елин Пелин на основание 
чл. 128, ал. 1 от ЗУТ съобщава, че е внесен 
проект за ПУП – план за застрояване на ПИ с 
идентификатор по КККР № 27303.58.98, нами-
ращ се в м. Селището, землище на гр. Елин 
Пелин, община Елин Пелин, за отреждането 
му на „за складова база“, със следните устрой-
ствени показатели: Н – до 15 м, Пзастр. – до 
80 %; Кинт. – 2,0; Позел. – 20 %; начин на 
застрояване – „свободно“, както и ПУП – пар-
целарен план за част от ПИ с идентификатор 
по КККР № 27303.58.282, землище на гр. Елин 
Пелин, община Елин Пелин, за осигуряване 
на транспортен достъп. Преписката се намира 
в отдел УТКС на Община Елин Пелин, ет. 1 в 
сградата на общината. Съгласно чл. 128, ал. 5 
от ЗУТ в едномесечен срок от обнародването 
в „Държавен вестник“ заинтересуваните лица 
могат да направят писмени възражения, пред-
ложения и искания по проекта до общинската 
администрация.
1897
1. – Община Искър, област Плевен, на основа-
ние чл. 128, ал. 1 от ЗУТ съобщава, че е изработен 
проект за ПУП – парцеларен план за елементите 
на техническата инфраструктура – линеен обект 
извън границите на урбанизираните територии 
за трасе на водопровод на обект: „Допълнително 
водоснабдяване от шахтов кладенец в м. Долни 
ливади, землището на с. Долни Луковит, община 
Искър“. Проектът за ПУП – парцеларен план е 
изложен за разглеждане в Община Искър, стая 
№ 210 в сградата на администрацията. На ос-
нование чл. 128, ал. 5 от ЗУТ заинтересованите 
лица могат да направят писмени възражения, 
предложения и искания по проекта до общин-
ската администрация в едномесечен срок от 
обнародването в „Държавен вестник“.
1881
30. – Община Казанлък на основание чл. 129, 
ал. 1 от ЗУТ съобщава, че с Решение № 40 от 
25.01.2024 г. на Общинския съвет – Казанлък, 
във връзка с чл. 21, ал. 1, т. 11 от ЗМСМА, 
чл. 25, ал. 3, т. 1 от ЗСПЗЗ, чл. 21, ал. 2 и 3 от 
ЗОЗЗ и чл. 30, ал. 3 от ППЗОЗЗ, е: 1. дадено 
предварително съгласие за отделяне на реал-
ни части от ПИ с идентификатор 83106.10.95 
с НТП – „пасище“, и от ПИ с идентификатор 
83106.10.88 с НТП – „пасище“, по КККР на 
с. Шейново, м. Голяма Варовита, община Ка-
занлък, и за промяна на предназначението им с 
цел разширение на съществуваща площадка; 2. 
дадено предварително съгласие за отделяне на 
реални части от ПИ с идентификатор 83106.10.88 
с НТП – „пасище“, публична общинска собстве-
ност, за изграждане на транспортен достъп до 
новообразуван УПИ I-106, 107, 108, 109, 110, 116 
в землището на с. Шейново, м. Голяма Варо-
вита, община Казанлък, с отреждане „за депо 
за строителни и инертни отпадъци“; 3. одобрен 
проект за подробен устройствен план – план за 
застрояване, план за регулация и парцеларен 
план за елемент на техническата инфраструк-
тура – пътна връзка за обект „Изграждане на 
депо и площадки за приемане, третиране и 
складиране на строителни и инертни отпадъ-
ци“ в новообразуван УПИ I-106, 107, 108, 109, 
110, 116 в землището на с. Шейново, община 
Казанлък, с цел промяна на предназначението 
и вида на територията на част от поземлени 
имоти, засегнати от проектното трасе, пасища; 
4. одобрено заданието на възложителя; 5. опре-
делен срок на валидност на съгласието по т. 1 и 
2 – три години. Решението може да се обжалва 
в 14-дневен срок от обнародването в „Държавен 
вестник“ пред Административния съд – Стара 
Загора, чрез Общинския съвет – Казанлък. 
1913